Explozie în atelierul unui liceu din Bolintin Vale, unde elevii sudau. Doi elevi au ajuns la spital
Doi elevi au ajuns la spital, cu arsuri, în urma unei explozii care a avut loc vineri în atelierul Liceului Tehnologic „Dimitrie Bolintineanu” din Bolintin Vale, județul Giurgiu. Alți doi elevi și două cadre didactice au primit îngrijiri la fața locului. Clădirea în care funcționează atelierul este veche, nu a suferit modificări structurale și din acest motiv nu se supune autorizării ISU, a precizat ISU Giurgiu.